**Сән фестивальдерінде түсірілім жүргізудің әдебі**

 ***Журналистің жалпы кәсіби әдебіне тоқталу. Fashion журналистің түсірілім алаңындағы өзін дұрыс алып-жүруі, ұйымдастырушылармен жақсы қарым қатынас орнатуы,басқа да әріптестердің жұмыс жасауына кедергі жасамауы жайлы сипаттама беру.***

 Фотосурет пен сән бір-бірімен тығыз байланысты болып келеді. Әсіресе сән іс-шараларда. Алайда, мұндай іс-шараларда түсірілім фотосуретке тек көркемдік көзқарасты ғана емес, сонымен қатар этикалық нормаларды сақтауды және қатысушыларға, олардың жеке өміріне құрметпен қарауды білдіреді.Мәселен, білуіміз тиіс бірнеше фактор бар. Ең алдымен, фотограф келісімді есте ұстауы керек. Сән фестивальдерінде түсірілім кез келген басқа жағдайдағыдай, адамдардың жеке өміріне құрметпен жүргізілуі керек. Әрі фотограф адамдарды олардың рұқсатынсыз түсірмеуі керек. Әсіресе бұл олардың жеке өмірін бұзуы немесе ыңғайсыздық тудыруы мүмкін жағдайларда. Сонымен қатар мәдени ерекшеліктер мен құрмет сезімдерін ескеру де өте маңызды. Мәселен сән фестивальдеріне әр түрлі жастағы, шығу тегі мен мәдени ортасы бар адамдар қатысады. Фотосуреттер қатысушылардың әртүрлілігін көрсетуі керек, бірақ стереотиптерден аулақ болу - өте маңызды. Сонымен қатар қазіргі кезде әр адамның жеке ерекшеліктерін құрметтеу керегін есте сақтау қажет.

 Сән фестивальдерінде түсірілім кезінде этиканың маңызды аспектісі-қудалау мен обсессивті әрекеттерді болдырмау. Яғни фотограф қашықтықты сақтап, түсірілім қатысушыларының жеке кеңістігін олардың жайлылығын бұзбай құрметтеуі керек және соңында материалдарды өңдеуде кәсіби болу маңызды. Фотографтар көріністерді позитивті түрде бейнелейтін және фестивальге қатысушылардың беделіне нұқсан келтіретін фотосуреттерді пайдаланбайтын суреттерді мұқият таңдауы керек.

 Жалпы, сән фестивальдерінде түсірілім жүргізу этикасы жеке өмірді құрметтеуді, келісімді, мәдени сезімталдықты, қорлайтын бейнелерден аулақ болуды және материалдарды өңдеудегі кәсібилікті қамтиды. Сонымен қатар этикалық ережелерді сақтау - фестивальдің барлық қатысушыларына жағымды атмосфера мен құрмет сезімін қалыптастыруға көмектесетінін ұмытпау қажет.

 Ал fashion журналистің түсірілім алаңындағы өзін дұрыс алып жүруі туралы сөз қозғап кетсек, жалпы кәсіби этика-бұл fashion журналистінің түсірілім алаңындағы сәтті жұмысының негізгі аспектісі екенін аңғару қажет. Яғни кәсіби шеберліктің, сыйластық пен ынтымақтастықтың жоғары стандарттарын сақтау маңызды. Сондықтан да жағымды атмосфераны құруға және тиімді жұмыс істеуге көмектесетін бірнеше принциптарды білу қажет. Сол принциптар туралы айтып өтсек:

ең алдымен, жұмысты бастамай жатып алдын ала дайындық керек. Мәселен ағымдағы тенденциялар мен маңызды аспектілер туралы хабардар болу үшін түсірілім тақырыбы мен контекстін алдын ала зерттеу өте маңызды. Сонымен қатар ұйымдастырушылармен оқиғаның орнын, уақытын және ерекшеліктерін қоса, барлық қажетті мәліметтерді нақтылау керек.Екіншісі және ең маңыздысы: әріптестерге құрмет.

Яғни, қашықтықты сақтап, басқа журналистер мен фотографтардың жұмысына кедергі жасамау. Үшіншісі: модельдермен және қатысушылармен өзара сыйластық. Себебі модельдер мен қатысушылардың жеке кеңістігін құрметтей отырып, түсірілім оңай әрі жеңіл өтеді. Олардың жайлылығына мұқият болып, олардың жеке басы мен шығармашылық үлесін көрсететін сұрақтар мен тақырыптарды алдын ала дайындаған жөн. Бұл факторлер біздің профессионал екенімізді көрсетеді. Әрі ең маңызды принцип: жариялау кезінде кәсіби этиканы сақтау. Яғни, материалдарымызда қорлайтын сөздер мен жағымсыз пікірлерді қолданудан аулақ болу керек. Қажет болса, фактілерді нақтылап, жарияламас бұрын ақпаратты тексеріп алу да керек. Себебі болашақ түсірілім мен сұхбат үшін сенімді қарым-қатынас орнатудың маңыздылығын аңғару қажет.

 Тұтастай алғанда, түсірілім алаңында өзін ұстаудың негізгі қағидасы айналасындағыларды құрметтеу, сән индустриясының ерекшеліктерін түсіну және процестің әртүрлі қатысушыларымен кәсіби қарым-қатынас жасау қабілеті болып табылады. Қарым-қатынастағы өзара сыйластық пен дипломатия қолайлы жағдай туғызатынын ұмытпау қажет. Себебі бұл да табысты жұмысқа ықпал етеді.

***Бақылау сұрақтары****:*

 *1.*  *Fashion журналистің түсірілім алаңындағы өзін дұрыс алып-жүруін сипаттаңыз.*

*2. Кәсіби этика негіздерін атаңыз.*

 *3.* *Жұмысты бастамай жатып алдын ала қандай дайындықтар қажет..*

 ***Әдебиеттер***

 *1. Бакеева Д. А. Характеристики брендов Высокой моды: игра формы и содержания (на примере рекламы в СМИ)– Иркутск: «Научное партнерство «Апекс», 2017. – С. 146–149.*

 *2. Журнал «Vogue» [Электронный документ]. – Режим доступа:* [*http://journaloff.info/tags/vogue*](http://journaloff.info/tags/vogue)*.*

 *3. Чепурова К. Ю. Актуальные проблемы становления fashion-журналистики [Электронный документ]. – Режим доступа:* [*http://pandia.ru/text/77/287/39860.php*](http://pandia.ru/text/77/287/39860.php)*.*